text: Ramon Llorens » Copríncep nou?
  > Uncategorized	> Copríncep nou?	Copríncep nou?
  Sembla que faci quatre dies que servidor elucubrava amb la possible visita de la coprincesa Bruni a Andorra, amb o en absència del seu marit, quan avui França torna a ser cridada a les urnes per escollir president, ergo Copríncep d'Andorra. La lluita entre Nicolas Sarkozy i François Hollande ha estat ferotge, amb el Front Nacional de Marine Le Pen com a animador inesperat del cotarro. Malgrat que el fins avui president s'hi ha entregat en cos i ànima, amb tot l'aparell de la UMP al seu darrere (atemptats de Tolosa inclosos), no ha aconseguit adjudicar-se el paper de favorit arribant en segon lloc als sondejos de final de campanya. Hollande i el PSF no han estat cap coet però han consolidat el seu lideratge amb fermesa a mesura que s'aproximava la data refinitiva. Tot i no decidir-les, el ferotge cara a cara televisiu que van mantenir dimecres passat durant quasi tres hores il·lustra amb claredat la duresa d'unes eleccions que tenen tot Europa i part de l'estranger en alerta. És certament una temeritat donar guanyador Hollande només per les enquestes o pel resultat no concloent, repeteixo, d'un debat a la TV. En canvi, el que sí que juga en contra de Sarkozy és haver rebut el suport de Don José María Aznar en un article publicat a Le Figaro. Al personatge no li cal presentació i l'article amb el títol ja paga. L'estadista que es va marcar una foto compartint peus i taula amb el president Bush júnior, ara tampoc s'ha tallat un pèl i li ha etzibat: "Desitjo per a França el mateix que desitjo per a Espanya." No hi ha campanya ni estratègia electoral capaç d'anul·lar un cop d'efecte d'aquesta magnitud. Categories: Uncategorized	Tags: Comentaris (2)
  06/05/2012 a les 08:50	| #1
  Al Sr. Zarcozy, en cas de perdre, li haurà faltat un segon article de suport incondicional: el que hauria d'haver escrit l'enemiga declarada del socialisme democràtic: la Sra. Montserrat Gil. Al caliu del carisma personal i seducció argumental de la Sra. Gil, no és d'estranyar el mal resultat del Sr. Hollande a la primera volta entre els francesos residents a Andorra.
  sarkoznar
  06/05/2012 a les 09:00	| #2
  Gràcies Ramon, per aquest article i per posar-nos en guàrdia: diuen (a mi em costa de creure) que, cas de resultar reelegit i vist que els d'aqui li portem mes maldecaps que altra cosa, el Sarkozy, agraït del suport, hauria pactat amb Don Josemari cedir-li el Coprincipat. Perdriem la Bruni però guanyariem la Botella (Botella d'Aznar, poca broma…). I tenir de Coprincep algu que ha tingut el mon als seus peus (quan dic el mon, vull dir la tauleta del Bush) tambe fa patxoca….Seguirem atents els aconteixements.
  Wordpress Hashcash needs javascript to work, but your browser has javascript disabled. Your comment will be deleted!	Faula mullada
  (No)lògica políticaElucubracionsAjusticiatQue no faltin les formesLa fiActivismeIncurablesDesmemoriatsRepartir llenyaEmperador	Núvol de Tags